બીજી તરફ મ્યુનિસિપલ ભાજપનાં સૂત્રો કહે છે, અમુક હોદ્દેદારોને માનીતા કોન્ટ્રાક્ટર અને અધિકારીને બચાવવામાં રસ હોઈ વિજિલન્સ તપાસ ગોકળગાય ગતિએ ચાલે તેવા પ્રયત્ન થઈ રહ્યા છે. રોડ પ્રોજેક્ટ વિભાગનો હવાલો સંભાળતાં ડેપ્યુટી મ્યુનિસિપલ કમિશનર મૂકેશ ગઢવી કહે છે કે કોર્પોરેશનમાં રોડનાં તમામ કામો એપ્રિલ ર૦૧પના પરિપત્ર મુજબ ચાલી રહ્યા છે અને વિજિલન્સમાં તપાસ પણ આ પરિપત્ર મુજબ અધિકારીઓની જવાબદારી નક્કી કરશે. જ્યારે વિજિલન્સ વિભાગનો હવાલો સંભાળતાં ડેપ્યુટી મ્યુનિસિપલ કમિશનર આર્જવ શાહ કહે છે કે અત્યાર સુધી હાઇકોર્ટમાં તૂટેલા રોડના સંર્દભમાં ચાર સીલબંધ કવરમાં રિપોર્ટ સોંપાયા છે. અત્યારે જે તે તૂટેલા રોડના નમૂનાની કામગીરી ચાલી રહી હોઇ જે તે અધિકારીઓની જવાબદારી નક્કી કરવાની તપાસ આગળની પ્રકિયાના ભાગરૂપે થશે.